smcproject/ml-wiki-sentences huggingface dataset:
2008ൽ‍  നമ്മുടെ വാനം എന്ന  കൃതിക്ക്  ബാലസാഹിത്യ അവാർഡ് ↑ name="test1" Archived 2012-04-15 at the Wayback Machine ബി.ജി.വി.എസ് ↑ http://www.pusthakakada.com/229_%5Bപ്രവർത്തിക്കാത്ത+കണ്ണി%5D പുസ്തകക്കട.
↑ name="test1" http://www.pusthakakada.com/229_%5Bപ്രവർത്തിക്കാത്ത+കണ്ണി%5D പുസ്തകക്കട.
മേല്പുത്തൂർ നാരായണ ഭട്ടതിരി Melputhur Narayana Bhattathiri Melputhur Narayana Bhattathiri പ്രമാണം:Melputhur bhattathri.jpg മേൽപുത്തൂർ നാരായണ ഭട്ടതിരിയുടെ ഛായചിത്രം
പതിനാറാം നൂറ്റാണ്ടിൽ കേരളത്തിൽ ജീവിച്ചിരുന്ന പണ്ഡിതശ്രേഷ്ഠനും കവിയും സാഹിത്യകാരനുമായിരുന്നു മേൽപുത്തൂർ നാരായണ ഭട്ടതിരി (ജനനം - 1559 / 60 , മരണം - 1645 / 46 ).
അക്കാലത്തെ മഹാപണ്ഡിതനായിരുന്ന തൃക്കണ്ടിയൂർ അച്യുതപ്പിഷാരടിയുടെ മൂന്നാമത്തെ ശിഷ്യനായ മേൽപുത്തൂർ നാരായണ ഭട്ടതിരി മാധവന്റെ ജ്യോതിശാ‍സ്ത്ര, ഗണിത വിദ്യാലയത്തിലെ ഒരു അംഗമായിരുന്നു.
അദ്ദേഹം ഒരു വ്യാകരണജ്ഞനുമായിരുന്നു.
അദ്ദേഹത്തിന്റെ ഏറ്റവും  പ്രധാനമായ ശാസ്ത്രീയ കൃതി പാണിനിയുടെ വ്യാകരണസിദ്ധാന്തങ്ങൾ പ്രതിപാദിച്ച് എഴുതിയ പ്രക്രിയാ സർവ്വസ്വം ആണ്.
മേൽപുത്തൂർ, നാരായണീയത്തിന്റെ കർത്താവ് എന്ന നിലയിലാണ് കൂടുതൽ പ്രശസ്തൻ.
നാരായണീയത്തിന്റെ രചനാവേദിയായിരുന്ന ഗുരുവായൂർ ക്ഷേത്രത്തിൽ ഇന്നും ആ കൃതി ആലപിക്കപ്പെടുന്നു.
കൊല്ലവർഷം 735  (ക്രിസ്തുവർഷം 1559-'60) മേൽപുത്തൂരിന്റെ ജനനവർഷമായി പറയപ്പെടുന്നു.
പൊന്നാനി താലൂക്കിൽ തിരുനാവായ റെയിൽവേസ്റ്റേഷനടുത്തായി (പഴയ പേര് എടക്കുളം ) ഇന്ന് സ്ഥിതിചെയ്യുന്ന കുറുമ്പത്തൂരംശത്തിലാണ് മേൽപ്പുത്തൂർ ഇല്ലം.
തിരുനാവായ നാവാമുകുന്ദക്ഷേത്രം ഇതിനടുത്താണ്.
നാരായണഭട്ടതിരിയുടെ അച്ഛൻ മാതൃദത്തഭട്ടതിരിയായിരുന്നു.
മാമാങ്കത്തിന്റെ പേരിൽ പ്രശസ്തമായ പുണ്യനഗരമായ തിരുനാവായക്ക് അടുത്താണ് മേൽപ്പുത്തൂർ ഭട്ടതിരിയുടെ പിതാവ് മാതൃദത്തൻ പണ്ഡിതനായിരുന്നു.
മാതൃഗൃഹം മീമാംസാ പാണ്ഡിത്യത്തിനു പേരുകേട്ട പയ്യൂരില്ലം ആയിരുന്നു.
അദ്ദേഹത്തിന് ദാമോദരൻ എന്നൊരു ജ്യേഷ്ഠനും മാതൃദത്തൻ രണ്ടാമൻ എന്നൊരു അനുജനും ഉണ്ടായിരുന്നതായി കാണുന്നു.
ബാല്യം, ജീവിതം
ബാല്യത്തിൽ അദ്ദേഹം പിതാവിൽ നിന്ന് മീമാംസാദി വിദ്യ അഭ്യസിച്ചു.
പിന്നീട് മാധവൻ ‍ എന്ന ഗുരുനാഥനിൽനിന്ന് ഋഗ്വേദവും ജ്യേഷ്ഠനായ ദാമോദനിൽ നിന്ന് തർക്കശാസ്ത്രവും അച്യുതപ്പിഷാരടിയിൽ നിന്ന് തർക്ക ശാ‍സ്ത്രവും പഠിച്ചു.
എന്നു അദ്ദേഹം തന്നെ പ്രക്രിയാ സർവ്വസ്വം എന്ന തന്റെ കൃതിയിൽ പറയുന്നുണ്ട്.
പിന്നീട് ജ്യേഷ്ഠനുമായി പിണങ്ങിയോ എന്നു സംശയിക്കതക്കതാണ് നാരായണീയത്തിലെ പ്രസ്താവം (ഭ്രാതാ മേ വന്ധ്യശീകീ ഭജതികിൽ വിഷ്ണുമിത്ഥം ...) 16-ആം വയസ്സിൽ അദ്ദേഹം ഒരു പണ്ഡിതനായി.
നാരായണ ഭട്ടതിരി സ്വജാതിയിൽ നിന്ന് വിവാഹം കഴിക്കാതെ തൃക്കണ്ടിയൂർ  അച്യുതപിഷാരടിയുടെ അനന്തരവളെ പത്നിയായി സ്വീകരിച്ചത്.
അദ്ദേഹം "മൂസ്സ്' മൂത്തമകൻ അല്ലാത്തതിനാലാണെന്നില്ല.
എന്നാൽ മാതൃദത്തന്റെ സീമന്തപുത്രനായിരുന്നു മഹാകവി എന്ന ഉള്ളൂരിന്റെ പ്രസ്താവന പുനരാലോചിക്കപ്പെടേണ്ടതാണ് അച്ചുതപിഷാരടിയുടെ ശിഷ്യനായിരിക്കെ ഗുരുവിനു ബാധിച്ച വാതരോഗം ബ്രാഹ്മണശിഷ്യന്റെ കടമ എന്ന നിലക്ക് കർമ്മവിപാകദാനസ്വീകാരത്തിലൂടെ ഭട്ടതിരി 26 വയസ്സായപ്പോഴേയ്ക്കും ഏറ്റുവാങ്ങി എന്ന ഐതിഹ്യം വളരെ പ്രശസ്തമാണ്.
ചികിത്സയിലൂടെ മാറാതിരുന്നതിനാൽ വാതരോഗഹരനായ ഗുരുവായൂരപ്പനെ ഭജിച്ചു.
നൂറു ദിവസത്തിനുള്ളിൽ 1036 ശ്ലോകങ്ങളുൾക്കൊള്ളുന്ന നാരായണീയ മഹാകാവ്യം രചിച്ച് രോഗത്തിൽ നിന്നും മുക്തി നേടി.
നാരായണീയരചന അവസാനിപ്പിച്ചപ്പോൾ അദ്ദേഹത്തിന് 27 വയസ്സേ ഉണ്ടായിരുന്നുള്ളൂ.
നാരായണീയം
നാരായണീയം ഭക്തിസാന്ദ്രമായ ഒരു സംസ്കൃത കൃതിയാണ്.
ഒരു പ്രാർത്ഥനാരൂപത്തിലാണ് നാരായണീയം എഴുതിയിട്ടുള്ളത്.
ഭാഗവത പുരാണത്തിലെ 14,000 ശ്ലോകങ്ങളുടെ ചുരുക്കരൂപം നാരായണീയം നൽകുന്നു.
നാരായണീയം 1586-ൽ ആണ് എഴുതപ്പെട്ടത്.
വാതരോഗത്താൽ കഷ്ടപ്പാട് അനുഭവിച്ചിരുന്ന മേൽപ്പുത്തൂരിന് പണ്ഡിതനും കവിയുമായ എഴുത്തച്ഛൻ പ്രതിവിധിയായി ‘മീൻ തൊട്ടു കൂട്ടുക’ എന്ന ഉപദേശം നൽകി.
എന്നാൽ മേൽപുത്തൂർ അതിന്റെ അർത്ഥം മനസ്സിലാക്കിയിരുന്നു.
അദ്ദേഹം ഭഗവാൻ വിഷ്ണുവിന്റെ മത്സ്യം മുതൽ ഉള്ള ദശാവതാരം ആണ് മനസ്സിൽ കണ്ടത്.
അവശനായ അദ്ദേഹം തൃക്കണ്ടിയൂരിൽ നിന്നും ഗുരുവായൂരമ്പലത്തിൽ പോയി ഭജനമിരുന്നു.
അവിടെ വച്ചാണ് ഒരോ ദശകം വീതം ദിവസവും ഉണ്ടാക്കിച്ചൊല്ലി 1587-ൽ 1000-ത്തിലധികം പദ്യങ്ങൾ അടങ്ങിയ നാരായണീയം പൂർത്തിയാക്കി ഭഗവാന് സമർപ്പിച്ചത്.
അതോടെ അദ്ദേഹത്തിന്റെ വാതരോഗവും ശമിച്ചു എന്നു വിശ്വസിക്കുന്നു.
തന്റെ വാതരോഗം മാറുവാനായി തന്റെ സ്നേഹിതർ ഉപദേശിച്ചത് അനുസരിച്ച് ഗുരുവായൂരപ്പന്റെ നടയിൽ പോയ മേൽപ്പുത്തൂർ നാരായണ ഭട്ടതിരി മലയാള വർഷം 763 ചിങ്ങം 19-നു ഗുരുവായൂരെത്തി.
അദ്ദേഹം 100 ദിവസം കൊണ്ട് പൂർത്തിയാക്കിയ ഈ കൃതി ഓരോ ദിവസവും ഓരോ ദശകം വെച്ച് ഗുരുവായൂരപ്പന് സമർപ്പിക്കുകയായിരുന്നു.
100-ആം ദിവസം വാതരോഗം പൂർണ്ണമായും സുഖപ്പെട്ടു എന്നാണ് വിശ്വാസം.
പൂർവ്വമീമാംസ , ഉത്തരമീമാംസ , വ്യാകരണം എന്നിവയുടെ പണ്ഡിതനും വക്താവുമായിരുന്നു അദ്ദേഹം.
ഈ മേഖലകളിൽ നിരവധി പണ്ഡിതസദസ്സുകളിൽ അദ്ദേഹം പങ്കെടുത്തിട്ടുണ്ട്.
രേവതി പട്ടത്താനം അടക്കമുള്ള വേദികളിലെ നിറസാന്നിദ്ധ്യമായിരുന്നു അദ്ദേഹം.
എന്നാൽ, ഒരിയ്ക്കൽ മാത്രമേ പട്ടത്താനത്തിൽ അദ്ദേഹം വിജയിച്ചിട്ടുള്ളൂ.
പിന്നീട് നാരായണീയരചനയിലൂടെ കൂടുതൽ പ്രശസ്തനായ മേൽപ്പുത്തൂർ, സാമൂതിരിയുടെ സദസ്യനായും മാറി.
സാമൂതിരിയെക്കൂടാതെ കൊച്ചി , ചെമ്പകശ്ശേരി  രാജാക്കന്മാരുടെയും സദസ്യനായി അദ്ദേഹം പ്രവർത്തിച്ചിട്ടുണ്ട്.
അമ്പലപ്പുഴയിൽ താമസിയ്ക്കുന്ന കാലത്ത് അദ്ദേഹം പ്രക്രിയാ സർവസ്വം എന്ന അതിവിശേഷപ്പെട്ട വ്യാകരണഗ്രന്ഥം രചിച്ചിട്ടുണ്ട്.
അവസാനം, ഇന്നത്തെ മലപ്പുറം ജില്ലയിൽ തന്നെ, പൊന്നാനി താലൂക്കിൽ പെട്ട മൂക്കുതലയിൽ സ്ഥിരതാമസമാക്കിയ മേൽപ്പുത്തൂർ, അവിടെയുള്ള രണ്ട് ഭഗവതിക്ഷേത്രങ്ങളെക്കുറിച്ച് നിരവധി സ്തുതിഗീതങ്ങൾ രചിച്ചിട്ടുണ്ട്.
അവയിൽ ഏറ്റവും പ്രധാനം, ദേവിയുടെ പാദങ്ങളെ മാത്രം സ്തുതിയ്ക്കുന്ന 
എഴുപത് ശ്ലോകങ്ങൾ അടങ്ങിയ ശ്രീപാദസപ്തതി എന്ന കൃതിയാണ്.
നാരായണീയത്തോളം തന്നെ പ്രശസ്തമായ ഈ കൃതി അദ്ദേഹം രചിച്ചത് 70-ആമത്തെ വയസ്സിലാണെന്ന് പറയപ്പെടുന്നു.
പിന്നീട് കുറഞ്ഞത് 86 വയസ്സുവരെയെങ്കിലും ജീവിച്ച അദ്ദേഹം, മൂക്കുതലയിൽ വച്ചുതന്നെ അന്തരിച്ചു.
അനായാസമരണമായിരുന്നു അദ്ദേഹത്തിന്.
മേൽപുത്തൂർ ദിനം
എല്ലാ വർഷവും നവംബർ 24-ന് (വൃശ്ചികം എട്ട്) മേൽപുത്തൂർ ദിനമായി ആചരിക്കുന്നു.
ചില കൃതികൾ നാരായണീയം പ്രക്രിയാ സർവ്വസ്വം അപാണിനീയ പ്രമാണ്യ സാധനം ധാതുകാവ്യം മാനമേയോദയം തന്ത്രവാർത്തിക നിബന്ധനം ശ്രീപാദസപ്തതി മാടരാജപ്രശസ്തി ശൈലാബ്ധീശ്വര പ്രശസ്തി ഗുരുവായൂർപുരേശസ്തോത്രം പാഞ്ചാലീ സ്വയം വരം പാർവ്വതീ സ്വയം‍വരം കിരാതം പ്രബദ്ധം സ്യമന്തകം പ്രബദ്ധം ഭഗവത്ദൂത് പ്രബദ്ധം രാജസൂയം പ്രബദ്ധം ഇതും കാണുക ഗുരുവായൂർ ഗുരുവായൂർ ക്ഷേത്രം ഗുരുവായൂരപ്പൻ നാരായണീയം പുറത്തുനിന്നുള്ള കണ്ണികൾ ഗുരുവായൂർ ദേവസ്വം Archived 2009-09-13 at the Wayback Machine അവലംബം ↑ മംഗളോദയം വാല്യം 5 പേജ് 265-66 ↑ മേൽപുത്തൂരിന്റെ വ്യാകരണപ്രതിഭ-എൻ വി കൃഷ്ണവാരിയർ, ഗുരുവായൂർ ദേവസ്വം പ്രസിദ്ധീകരണം പേജ് 3 ↑ (മീമാംസാദി സ്വതാതാത്) ↑ (നിഗമമവികലം മാധവാചാര്യവര്യാത്) ↑ (തർക്കം ദാമോദരാര്യാത്) ↑ (പദപദവീം അച്ചുതാചാര്യവര്യാത്) ↑ (ന്യായഖണ്ഡം) ↑ (നാരായണീയം 92-4) ↑ കേ സാ ച വല്യം 2 386 ↑ (കൃഷ്ണവാരിയർ പേജ് 5) ↑ ↑ {{ cite journal }} :  CS1 maint: numeric names: authors list ( link ) ↑ പള്ളിപ്പാട്ടു കുഞ്ഞുകൃഷ്ണൻ; മഹച്ചരിത സംഗ്രഹസാഗരം, The great Indians- A biographical Dictionary; Vol V. മിനർവ പ്രസ്സ്, 1967.
ആൽക്കഹോൾ (രസതന്ത്രം) ഇംഗ്ലീഷ് വിലാസം https://ml.wikipedia.org/wiki/Alcohol
രസതന്ത്രത്തിൽ , ആൽക്കഹോൾ എന്നത് കുറഞ്ഞത് ഒരു ഹൈഡ്രോക്സിൽ (-OH) ഫംഗ്ഷണൽ ഗ്രൂപ്പ് എങ്കിലും കാണപ്പെടുന്ന ഒരു കാർബണിക സംയുക്തത്തിന് ഉദാഹരണമാണ്.
ഹൈഡ്രോക്സിൽ ഫംഗ്ഷണൽ ഗ്രൂപ്പ് പൂരകമായ (saturated) ഒരു കാർബൺ ആറ്റത്തോടാണ് രാസബന്ധത്തിൽ ഏർപ്പെട്ടിരിക്കുന്നത്.
ജൈവരസതന്ത്രത്തിലും , ജൈവതന്ത്രത്തിലും (biochemistry and biotechnology) ആൽക്കഹോളുകളുടെ ഉപയോഗം നിരവധിയാണ്‌.
ഇവയുടെ പേരുകൾ -ഓൾ (ol) എന്ന അക്ഷരങ്ങളിൽ‍ അവസാനിക്കുന്നവയണ്.
ഉദാഹരണത്തിന് എഥ്നോൾ , പ്രൊപ്പനോൾ , ഫിനോൾ , ബ്യൂട്ടനോൾ മുതലയവ.
ആൽക്കഹോളുകളുടെ രാസഘടന തരംതിരിവുകൾ
ആൽക്കഹോളുകൾ, പൊതുവെ പ്രൈമറി(primary)' 1°, സെക്കൻ‌‌‌ററി(secondary)2°,റ്റെറിഷറി(tertiary) (3°),എന്നിങ്ങനെ -OH ഗ്രൂപ്പ് ലെ‌ കാർബണിൽ ചേർന്നിരിയ്കുന്ന മറ്റു കാർബണുകളുടെ എണ്ണം മാറുന്നതിനനുസരിച്ചാണ് ഈ തരംതിരിവുകൾ.
ഹൈഡ്രൊക്സിഗ്രൂപ്പിന്റെ സ്ഥാനം പലപ്പൊഴും പേരു നൽകുന്നതിനു സഹായകമാകാറുണ്‌ട്.
എതനോൾ
സാധാരണമായ ആൽക്കഹോളിൽ പ്രധാനപ്പെട്ടതാണ് ഈതൈൽ ആൽകഹോൾ.
ചരിത്രാതീത കാലം മുതൽ മനുഷ്യർ ഫെർമന്റേഷൻ വഴി ഈ  മദ്യം ഉണ്ടാക്കി ഉപയോഗിച്ച് വരുന്നു.
methanol - CH 3 OH, formaldehyde - HCHO, formic acid - HCOOH അവലംബം കുറിപ്പുകൾ
ഫ്ലോറാ ഫൗണ്ടൻ
മുംബൈ നഗരത്തിലെ ഹുതാത്മാ ചൗക്കിൽ സ്ഥിതി ചെയ്യുന്ന ശിൽപ്പചാതുരിയുള്ള ഒരു ജലധാരയാണ് ഫ്ലോറാ ഫൗണ്ടൻ.
ദാദാഭായ് നവറോജി റോഡിന്റെ തെക്കേയറ്റത്ത് ദക്ഷിണ മുംബൈയുടെ ഹൃദയഭാഗത്തായാണ് ഇതിന്റെ സ്ഥാനം .
റോമൻ ദേവതയായ ഫ്ലോറയുടെ ശില്പമാണ് ഈ ജലധാരയിലുള്ളത്.
ചരിത്രം ഫ്ലോറാ ഫൗണ്ടൻ, 1904-ന് മുമ്പുള്ള ഒരു ചിത്രം
1860-ൽ ബോംബേ ഗവർണ്ണറായിരുന്ന് സർ ബാർട്ട്ൽ ഫ്രിയർ നഗരത്തിലെ സൗകര്യങ്ങൾ വർധിപ്പിക്കുവാനായി ഇവിടെയുണ്ടായിരുന്ന കോട്ട പൊളിച്ചുനീക്കുകയും ഈ ഭാഗത്തെ ഒരു ചെറിയ വീഥിയായിരുന്ന ഹോൺബി റോഡ് വീതി കൂട്ടുകയും ചെയ്തു .
ഈ വീഥിയാണ് ഇന്നത്തെ ദാദാഭായ് നവറോജി റോഡ്.
മൈൽ ലോംഗ് റോഡ് എന്നറിയപ്പെട്ട ഈ റോഡിന്റെ വടക്കേയറ്റത്ത് ക്രോഫോർഡ് മാർക്കറ്റും തെക്കേയറ്റത്ത്  ഫ്ലോറാ ഫൗണ്ടനും സ്ഥാപിക്കപ്പെട്ടു .
47,000 രൂപ ചിലവിൽ 1864-ലായിരുന്നു ഇതിന്റെ നിർമ്മാണം.
ഇറക്കുമതിചെയ്യപ്പെട്ട പോർട്ട്ലാൻഡ് സ്റ്റോൺ ആണ് നിർമ്മാണത്തിനുപയോഗിച്ചത്.
റിച്ചാർഡ് നോർമൻ ഷായുടെ രൂപകൽപ്പനയിൽ ജെയിംസ് ഫോർസൈത്ത് ആണ് ഇത് സൃഷ്ടിച്ചത്.
സർ ബാർട്ട്ൽ ഫ്രിയറിന്റെ പേരായിരുന്നു ആദ്യം ഈ ജലധാരക്ക് നിർദ്ദേശിക്കപ്പെട്ടിരുന്നത്.
പിന്നീട് വസന്തത്തിന്റെയും പൂക്കളുടെയും ദേവതയായ ഫ്ലോറയുടെ പേര് തീരുമാനിക്കപ്പെട്ടു.
ചിത്രശാല ഫ്ലോറ ഫൗണ്ടൻ ഫ്ലോറ ഫൗണ്ടൻ, c. 1905 ഫ്ലോറ ഫൗണ്ടൻ, രാത്രിദൃശ്യം ഫ്ലോറ ഫൗണ്ടൻ റോമൻ ദേവതയായ ഫ്ലോറയുടെ ശിൽപ്പം അവലംബം
കുണ്ടറ വിളംബരം ഇംഗ്ലീഷ് വിലാസം https://ml.wikipedia.org/wiki/Kundara_Proclamation
‌രാജ്യത്തിന്റെ ദളവയായിരുന്ന (പ്രധാനന്ത്രി) വേലുത്തമ്പി ദളവ കൊല്ലത്തെ കുണ്ടറയിൽ വച്ച് 1809 ജനുവരി 11-ന് നടത്തിയ പ്രസ്താവനയാണ്‌ കുണ്ടറ വിളംബരം വിളംബരം കുണ്ടറ വിളംബര സ്മാരകം “ ശ്രീമതു തിരുവീതാകോട്ടു സംസ്ഥാനത്തുനിന്നും ഈ സമയത്തു എന്തും ചെയ്തല്ലാതെ നിലനിൽക്കയില്ലെന്ന്കണ്ടു തുടങ്ങേണ്ടി വന്ന കാര്യത്തിൻറെ നിർണയവും അവസരവും ഈ രാജ്യത്ത് മഹത്തുക്കൾ മഹാബ്രാഹ്മ്ണർ ഉദ്യോഗസ്ഥന്മാർ മുതൽ ശുദ്രർ വരെ കീഴ്പരിഷവരെയും ഉളള പല ജാതി കുടിയാനവന്മാരുടെ പരബോധം വരേണ്ടതിനായിട്ടു എഴുതി പ്രസിദ്ധപ്പെടുത്തുന്ന വിളംബരമാണിത്.
പരശുരാമ പ്രതിഷ്ഠയിൽ ഉണ്ടായ മലയാളവും ഈ സംസ്ഥാനവും തുടങ്ങിയ നാൾ മുതൽ ചേരമാൻ പെരുമാൾ വംശം വരെയും പരിപാലനം ചെയും.
കാലത്തും അതിൽ കീഴു തൃപ്പാദസരൂപത്തേയ്ക്ക് തിരുമൂപ്പും അടക്കി ബഹുതലമുറയായിട്ടു ചെങ്കോൽ നടത്തി അനേകമായിരം സംവൽസരത്തിന് ഇടയിലും ഈ രാജ്യം ഇടപെട്ടും ഒരു ചോദ്യത്തിനും ശല്യത്തിനും ഇടവന്നിട്ടുമില്ല.
തൊളളായിരത്തി മുപ്പത്തി മൂന്നാമാണ്ട് നാടു നീങ്ങിയ തിരുമനസ്സു കൊണ്ട് കൽപ്പിച്ചു.
ദൂരദൃഷ്ടിയാൽ മേൽക്കാലം വരവിന്റെ വിപരീതം കണ്ട് ഇനി ഈ ഭാരം നമ്മുടെ വംശത്തിൽ ഉളളവർ വഹിക്കയില്ലെന്നും വച്ച് നിശ്ചയിച്ച് രാജ്യത്തിന്  പൂവോടും നീരോടും കൂടെ ശ്രീ പത്മനാഭസ്വാമിയുടെ തൃപ്പടിയിൽ ദാനവും ചെയ്തു.
മേൽപ്പട്ടും വാഴുന്ന തമ്പുരാക്കൻമാരും അവിടത്തെ ആളായിട്ടിരുന്ന കാര്യം വിചാരിക്കുകയും അവർക്ക്  രാജ്യഭോഗ്യങ്ങളെക്കാളും അധികം തപോനിഷ്ഠയായിട്ടു വ്രതനിയമങ്ങളും അനുഷ്ഠിച്ചും താൻ ദുഃഖിച്ചും കുട്ടികൾക്ക് സുഖം വരുത്തിയും അതിന് ഒരു കുറവും വരുത്താതെ ഇരിക്കേണ്ടുന്നതിന് മേൽ രക്ഷയായിട്ട് ഈശ്വരസേവ ഭദ്രദീപം  മുറജപം അന്നസത്രം ആദിയായിട്ടുളള സൽക്കർമ്മങ്ങളെ നടത്തി കാലം കഴിച്ചു കൊളളുകയെന്നും വച്ചു നിശുയിച്ചു ചട്ടം കെട്ടി കുട്ടികൾക്ക് ,സുഭിക്ഷതമായിട്ടു കഴിഞ്ഞു വരുന്നതിനാൽ ഇപ്പോൾ ഈ കലിയുഗത്തിങ്കൽ ഹിമവൽസേതുപര്യന്തം ഇതുപോലെ ധർമ്മ സംസ്ഥാനം ഇല്ലെന്നുളള കീർത്തി പൂർണ്ണമായി ഇരിക്കപ്പെട്ടതു സർവ പേരും പ്രസിദ്ധമായിട്ടു അറിഞ്ഞിരിക്കുമെല്ലോ.
മമ്മുദല്ലിഖാൻ ആർക്കാടു സുബദയും കെട്ടിതൃച്ചിനാപ്പളളിയിൽ വന്നു.
ദക്ഷിണശമിയും ഒതുക്കിയതിൻറെ ശേഷം അവിടത്തേക്ക് മിത്രഭാവമായിട്ടു ചെല്ലേണമെന്നും വെച്ചു ആണ്ടൊന്നിനു ആറായിരം രൂപയും ഒരാനയും നതിയായിട്ടു കൊടുത്തക്കവണ്ണം പറഞ്ഞു വെച്ചു കൊടുത്തു വന്നതല്ലാതെ ഈ രാജ്യം ഇടപെട്ടു.
ഒരു ചോദ്യത്തിനും ശല്യത്തിനും ഇടവന്നിട്ടും ഇല്ല.
അങ്ങനെയിരിക്കുന്ന സംഗതിയിങ്കൽ ‍ഡിപ്പുസുൽത്താനും ഇങ്കരേസു കുമ്പഞിയും പ്രബലമായിട്ടു വരികകൊണ്ടും അതിൽ രണ്ടിൽ കൊമ്പഞ്ഞി ആളുകൾക്ക് നേരും വിശ്വാസവും ഉണ്ടെന്നും അവരെ വിശ്വസിച്ചാൽ ചതിക്കയില്ലെന്നും നിശ്ചയിച്ചു.
ആദിപൂർവമായിട്ട് അഞ്ചുതെങ്ങിൽ കോട്ടയിടുന്നതിനു സ്ഥലവും കൊടുത്തു അവരെ അവിടെ ഉറപ്പിച്ചു.
നിനവിനാൽ ഡിപ്പുസുൽത്താനോടു പകച്ചു പടയെടുത്തു.
ഇവരെ സ്നേഹിപ്പാൻ ഇടവരിക്കയും ചെയ്തു.
പിന്നത്തേതിൽ കാര്യവശാൽ ഉളള അനുഭവത്തിൽ ഇവരെ സ്നേഹിച്ചതു നാശത്തിനും വിശ്വസിച്ചതു നമ്മുടെ കുടുംബത്തിൽ ഉളളവരും കൂടെ കൂടിയിട്ടുളള കാര്യസ്ഥന്മാരിൽ ചിലരും കൊമ്പഞ്ഞി രാജ്യത്തിൽ ചെന്നു പാർത്തുകൊളളണമെന്നും അവിടെ ചെന്നു പാർത്താൽ ഇവർക്ക് വേണ്ടുന്ന ശമ്പളവും മാന്യമര്യാദയും നടത്തിക്കൊടുക്കണമെന്നും അതിൻറെ ശേഷം രാജ്യകാര്യം ഇടപെട്ടുളളതൊക്കയും റെസിഡെൻറു മക്കാളി തന്നെ പുത്തനായി ചട്ടം കെട്ടി നടത്തിക്കൊളളുമെന്നും ആയതിനു താമസം കാണുന്നുയെങ്കിൽ  യുദ്ധത്തിൻറെ ആരംഭം ആകുന്നു എന്നും എഴുതി ഇപ്രകാരം തന്നെ തിരുമനസ്സറിയുന്നതിനും കയിതം കൊടുത്തയ്ക്കകൊണ്ടും പ്രാണഹാനി വരയിൽ വരുമെന്നാകിലും ഇങ്ങനെയുളള രാജ്യദ്രോഹത്തിനും ജനദ്രോഹത്തിനും ഉൾ പ്പെടുകയില്ലെന്നും പറഞ്ഞു തളളിക്കളയുകയാൽ രണ്ടാമതു റെസിഡെൻറു മക്കാളി ഈ രാജ്യത്തിനു ഉടയാതിരിക്കുന്ന തിരുമനസ്സിലേയും ശേഷം കാര്യസ്ഥന്മാരെയും ബോധിപ്പിക്കാതെ കടലുവഴിക്കെ ഏതാനും സേൾജർ വെളളക്കാരയെയും കൊല്ലത്ത് ഇറക്കി അവരുടെ വകയിൽ അവിടെയുണ്ടായിരുന്ന സ്ത്രീജനങ്ങളെയും വസ്തുവകകളെയും മറു ദിക്കിലും ഒരുക്കി അക്രമങ്ങളായിട്ടു യുദ്ധം തുടങ്ങിയിരിക്കുന്നു.
ഈ സംസ്ഥാനത്തുനിന്നും ഇതിനുമുമ്പിലും ഇപ്പോഴും അവരോടു യുദ്ധം ചെയ്യണമെന്നും നിരൂപിച്ചിട്ടില്ലാഴികകൊണ്ടും ഇപ്പോൾ ഇവർ തുടങ്ങിയിരിക്കുന്നതിനെ പ്രതിക്രിയയായിട്ടു ചെയ്തു നിലനിൽക്കാതെ മുമ്പിച്ചു  സംശയിച്ചാൽ പിന്നത്തേതിൽ അതുകൊണ്ടു വരുന്ന വൈഷമ്യങ്ങളെ ആരും സഹിക്കാനും കാലം കഴിപ്പാനും നിർവാഹം ഉണ്ടായി വരുന്നതുമല്ല.
അതിൻറെ വിവരങ്ങൾ ചുരുക്കത്തിൽ എഴുതുന്നതു എന്തെന്നാൽ ചതുവുമാർഗ്ഗത്തിൽ രാജ്യം അവരുടെ കൈവശത്തിൽ ആകുന്നതു അവരുടെ വംശപാരമ്പര്യംകൊണ്ടും അതിൽവണ്ണം രാജ്യം അവരുടെ കൈവശത്തിൽ ആയാൽ കോയിക്കൽ കൊട്ടാരം കോട്ടപ്പടി ഉൾപ്പെട്ട സ്ഥലങ്ങളിൽ അവരുടെ പാറാവും വരുതിയും ആക്കിത്തിർത്ത് രാജ്യമുദ്ര പല്ലക്കു പൗരുഷം ഉൾപ്പെട്ട ബഹുമാനങ്ങളും ദേവാലയം ബ്രഹ്മാലയം ബന്ധിച്ചിട്ടുളള ശവവട്ടങ്ങളും നാട്ടുക്കൂട്ടവും നിറുത്തി ഉപ്പു മുതൽ സർവസ്വവവും കുത്തകയായിട്ടു ആക്കിത്തിർത്ത് തരിശുകിടക്കുന്ന നിലവും അളന്നു കുടി കുത്തകയായിട്ടും കെട്ടി നിലവരി തെങ്ങുവരി ഉൾ പ്പെട്ട അതികകരങ്ങളും കുടികളിൽ കൂ
ട്ടിവച്ചു അൽപ പിഴയ്ക്കു നീചന്മാരെകൊണ്ടു ശിക്ഷയും കഴിപ്പിച്ചു ക്ഷേത്രങ്ങളിൽ കുരിശും കൊടിയും കെട്ടി വർണഭേദമില്ലാതെ ബ്രാഹ്മണസ്ത്രീ മുതലായ സംസർഗവും ചെയ്തു യുഗഭേദം പോലെ അധർമങ്ങളായിട്ടുളള വട്ടങ്ങൾ ആക്കിത്തീർക്കുകയും ചെയ്യും.
അങ്ങനെയുളളതൊന്നും ഈ രാജ്യത്തിൽ സംഭവിക്കാതെ രാജധർമത്തെ നടത്തി ഉളള മര്യാദയ്ക്കു അഴിവുവരാതെ ഇരിക്കേണ്ടതിനു മനുഷ്യയത്നത്തിൽ ഒന്നും കുറഞ്ഞുപോയെന്നുളള അപഖ്യാതി ഉണ്ടക്കാതെ ഇരികാകാൻ ആകുന്നേടത്തോളം ഉളള പ്രയത്നങ്ങൾ ചെയ്യുക്കയും പിന്നത്തേതിൽ ഈശ്വരാനുഗ്രഹം പോലെ വരുന്നതോക്കെയും സഹിക്കുകയും യുക്തമെന്നും നിശ്ചയിച്ചു അത്രേ അവർ തുടങ്ങിയിരിക്കുന്നതിനെ പ്രതിക്രിയയായിട്ടു ചെയ്യേണ്ടിവന്നു.
എന്നും 984-ാമാണ്ട് മകരമാസം 1-ാം തീയതി കുണ്ടറ.
ദളവ തമ്പി ചെമ്പകരാമൻ വേലായുധൻ തിരുവിതാംകൂർ ദിവാൻ ” അവലംബം ↑ http://newindianexpress.com/cities/thiruvananthapuram/article220854.ece?service=print%5Bപ്രവർത്തിക്കാത്ത+കണ്ണി%5D ↑
കേന്ദ്രീയ വിദ്യാലയം ഇംഗ്ലീഷ് വിലാസം https://ml.wikipedia.org/wiki/Kendriya_Vidyalaya
കേന്ദ്ര മാനവ വിഭവശേഷി മന്ത്രാലയത്തിന് കീഴിലുള്ള കേന്ദ്രസർക്കാർ സ്‌കൂൾ സമ്പ്രദായമാണ് കേന്ദ്രീയ വിദ്യാലയം .
1963ൽ സെൻട്രൽ സ്‌കൂൾ എന്ന പേരിൽ സിബിഎസ്ഇയുമായി അഫിലിയേറ്റ് ചെയ്താണ് ഈ സ്‌കൂൾസമ്പ്രദായം പ്രവർത്തനമാരംഭിച്ചത്.
പിന്നീടാണ് ഇതിന്റെ പേര് കേന്ദ്രീയ വിദ്യാലയം എന്നാക്കിമാറ്റിയത്.
ഇന്ത്യൻ പ്രതിരോധ വകുപ്പിൽ പ്രവർത്തിക്കുന്നവരുടെ കുട്ടികൾക്ക് ഗുണമേന്മയുള്ള വിദ്യാഭ്യാസം നൽകുകയെന്നതാണ് കേന്ദ്രീയ വിദ്യാലയത്തിന്റെ ലക്ഷ്യം.
ഇന്ത്യയിലൊട്ടാകെ പ്രവർത്തിക്കുന്ന ഈ സ്‌കൂളുകളിൽ ഏകീകൃത സിലബസ് ആണ് പിന്തുടരുന്നത് എന്നതിനാൽ വിദ്യാർഥികളുടെ രക്ഷിതാക്കൾ ജോലി സ്ഥലം മാറ്റം ലഭിച്ച് വിവിധ പ്രദേശങ്ങളിലേക്ക് പോയാലും പ്രയാസം സൃഷ്ടിക്കാതിരിക്കുന്നു.
കേന്ദ്രീയ വിദ്യാലയ സംഘഠൻ എന്ന വകുപ്പാണ് കേന്ദ്രീയ വിദ്യാലയങ്ങളുടെ മേൽനോട്ടം വഹിക്കുന്നത്.
ന്യൂഡൽഹിയിലാണ് ഇതിന്റെ ആസ്ഥാനം.
ലോകമാകെ 1090 കേന്ദ്രീയ വിദ്യാലയങ്ങളാണുള്ളതിൽ 1087 എണ്ണമാണ് ഇന്ത്യക്കകത്തുള്ളത്.
മൂന്നെണ്ണം ഇന്ത്യക്ക് പുറത്തുള്ള രാജ്യങ്ങളിലാണ്.
11,29,481 വിദ്യാർഥികളും(2012 ഒക്ടോബർ 1 ലെ കണക്ക്) 56,445 ജോലിക്കാരുമാണ് ഇപ്പോൾ കേന്ദ്രീയവിദ്യാലയത്തിന് കീഴിൽ ജോലിചെയ്യുന്നത്.
കാഠ്മണ്ഡു , മോസ്കോ , ടെഹ്‌റാൻ എന്നിവിടങ്ങളിലാണ് ഇന്ത്യക്ക് പുറത്തുള്ള കേന്ദ്രീയ വിദ്യാലയങ്ങൾ പ്രവർത്തിക്കുന്നത്.
എല്ലാ സ്‌കൂളുകളിലും ഏകീകൃത സിലബസ്സും രണ്ടു ഭാഷാ ബോധനവും നടക്കുന്നു.
ഇവയെല്ലാം കോ-എജ്യുക്കേഷൻ രീതിപ്രകാരം പ്രവർത്തിക്കുന്നതുമാണ്.
ആറ് മുതൽ എട്ടാം ക്ലാസ് വരെ സംസ്‌കൃത പഠനം ഈ സ്‌കുളുകളിൽ നിർബന്ധിത പാഠ്യവിഷയമാണ്.
ഇതുകൂടി കാണുക കേന്ദ്രീയവിദ്യാലയങ്ങളുടെ പട്ടിക KV പ്രവേശനം 2025: ക്ലാസ് 1 പ്രവേശന തീയതി, അറിയിപ്പ് എന്നിവയും മറ്റും ഉൾപ്പെടെയുള്ള ഏറ്റവും പുതിയ വിശദാംശങ്ങൾ പരിശോധിക്കുക ബാഹ്യ ലിങ്കുകൾ കേന്ദ്രീയ വിദ്യാലയ പ്രാർത്ഥന: ദയാ കർ ദാൻ വിദ്യ ഇതിന്റെ Archived 2023-11-30 at the Wayback Machine
കുഞ്ഞാലി മരക്കാർ ഇംഗ്ലീഷ് വിലാസം https://ml.wikipedia.org/wiki/Kunjali_Marakkar വടകരയിൽ സ്ഥാപിച്ച ഇന്ത്യൻ നാവികസേന മരക്കാർ സ്മാരകം
കോഴിക്കോട്ടേ സാമൂതിരി രാജാവിന്റെ നാവികപ്പടയുടെ മുസ്‌ലിം നായകനായിരുന്നു മുഹമ്മദ് കുഞ്ഞാലി മരക്കാർ .
1498 - ൽ ഇന്ത്യയിലെത്തിയ പറങ്കികളുമായ ഐതിഹാസികമായ കപ്പൽ യുദ്ധങ്ങളിൽ അസാമാന്യ പാടവം തെളിയിച്ചിട്ടുള്ളയാളായിരുന്നു കുഞ്ഞാലിമരക്കാറും പിൻ‍ഗാമികളും.
സ്ഥാനപ്പേര്‌
കുഞ്ഞാലി എന്നത് മുസ്ലിം പോരാളിയായ ഹസ്‌റത് അലിയുടെ കൂടെ പ്രിയപ്പെട്ടവൻ എന്നർത്ഥമുള്ള കുഞ്ഞ് ചേർന്നതാണ്.
ഈ നാമം തിരഞ്ഞെടുത്തത് വലിയ മഖ്ദൂം ആയിരിക്കണം.
സ്ഥാനപ്പേർ നൽകിയിരുന്നത് സാമൂതിരി രാജാവായിരുന്നു മരയ്ക്കാർമാർ ഹളർ.
മൗത്തിൽ നിന്ന് കായൽ പട്ടണത്തിലെത്തുക യും പിന്നീട് കൊച്ചിയിലെത്തിച്ചേരുകയുമാണുണ്ടായത്.
( കായൽ പട്ടണംം രേഖകൾ )
നാലു പ്രമുഖരായ മരക്കാന്മാർ മുഹമ്മദ് കുഞ്ഞാലി മരയ്ക്കാർ (കുട്ടിആലി) - 1-ാം മരക്കാർ കുഞ്ഞാലി മരക്കാർ - 2-ാം മരക്കാർ പട്ടു കുഞ്ഞാലി (പടമരക്കാർ) - 3-ാം മരക്കാർ മുഹമ്മദാലി കുഞ്ഞാലി - 4-ാം മരക്കാർ ആദ്യകാലചരിത്രം
മരയ്ക്കാർ വംശം പാരമ്പര്യമായി സാമൂതിരിയുടെ നാവികപ്പടയാളികളായിരുന്നു.
പറങ്കികളുമായി ഏറ്റുമുട്ടിയ മരയ്ക്കാർ വംശത്തിലെ ആദ്യത്തെ പോരാളി മമ്മാലി മരയ്ക്കാർ ആയിരുന്നു.1505'ൽ കൊടുങ്ങല്ലൂർ വച്ചു നടന്ന യുദ്ധത്തിൽ ഇദ്ദേഹം പറങ്കികൾക്കു വളരെ നാശനഷ്ടങ്ങൾ വരുത്തി.
യുദ്ധത്തിന്റെ അവസാന ഘട്ടത്തിൽ കോഴിക്കോടു നിന്നുള്ള കപ്പലുകൾ സഹായിക്കാനായി നിശ്ചിത സമയത്തു എത്താതിരുന്നതിനാൽ തന്റെ രണ്ടു പുത്രന്മാരോടൊപ്പം അദ്ദേഹത്തിനു വീരമൃത്യു വരിക്കേണ്ടി വന്നു.
മമ്മാലി മരയ്ക്കാർക്കു ശേഷം കുട്ട്യാലി മരയ്ക്കാർ നാവികസേനയുടെ പടനായകനായി.
മുഹമ്മദാലി കുഞ്ഞാലി ഉപയോഗിച്ചെന്നു കരുതുന്ന വാൾ കുഞ്ഞാലി മരയ്‌ക്കാർ 1,2,3,4,
കൊച്ചിയിലെ ഒരു വ്യപാര പ്രമുഖനും കുട്ട്യാലി മരയ്ക്കാരുടെ പുത്രനും ആയ മുഹമ്മദ് മരയ്ക്കാരാണ്‌ ആദ്യത്തെ കുഞ്ഞാലി മരയ്ക്കാർ.
പറങ്കികളുടെ ശല്യം സഹിയ്ക്കാതായപ്പോൾ അദ്ദേഹം ഒരു പറ്റം നാട്ടുകാരുമായി സാമൂതിരിയെ മുഖം കാണിച്ചു, പോർച്ചുഗീസുകാർക്കെതിരെ യുദ്ധം ചെയ്യാൻ തയ്യാറാണെന്നറിയിച്ചു.
സന്തുഷ്ടനായ സാമൂതിരി കുഞ്ഞാലി മരയ്ക്കാരെ നാവിക സേനയുടെ തലവനാക്കി, "കുഞ്ഞാലി മരയ്ക്കാർ" എന്ന സ്ഥാനപ്പേരും നൽകി.
കുഞ്ഞാലി മരയ്ക്കാർ തന്റെ അനുയായികൾക്കു ഒളിപ്പോരിൽ പരിശീലനം നൽകി.
ഗറില്ല യുദ്ധ തന്ത്രങ്ങൾ തന്റെ അനുയാകളെ പരശീലിപ്പിക്കാനും അദ്ദേഹം ശ്രമിച്ചു.
ആയുധങ്ങളും, ചെറു വള്ളങ്ങളും മറ്റും സംഭരിച്ചു.
പോർച്ചുഗീസ്സുകാർ ഈസ്റ്റ് ഇൻഡീസ് ആക്രമിച്ചപ്പോൾ കുഞ്ഞാലി പോർച്ചുഗലിന്റെ കയ്യിൽ നിന്ന് ചാലിയം നേടിയെടുത്തു.
കുഞ്ഞാലി രണ്ടാമൻ (കുട്ടി അലി) പോർച്ചുഗീസ്സുകാരുടെ പേടിസ്വപ്നമായിരുന്നു.
പോർച്ചുഗ്ഗീസ്സുകാർക്കേറെ നഷ്ടങ്ങൾ സമ്മനിക്കാൻ കുഞ്ഞാലി രണ്ടാമന് കഴിഞ്ഞു .
തുടർന്ന് കുഞ്ഞാലി മൂന്നാമൻ (പാട്ടുമരക്കാർ ) സാമൂതിരിയുടെ നാവിക സൈന്യത്തിന്റെ മേധാവിയായിരുന്നു .
സൈന്യത്തിന്റെ നവീകരണത്തിൽ പ്രത്യേകം ശ്രദ്ധിച്ച അദ്ദേഹം പാശ്ചാത്യ യുദ്ധ മുറകളും പടക്കോപ്പകളും സ്വായത്തമാക്കി.
ചാലിയം കീഴ്പ്പെടുത്തിയ പട്ടു മരക്കാർക്ക് സാമൂതിരി ഏറെ അവകാശങ്ങൾ നൽകി.
പുതുപ്പട്ടണത്ത് ഒരു കോട്ട കെട്ടാൻ അനുവാദമേകി, പിന്നീടത് മരക്കാർ കോട്ടയായി, (കോഴിക്കോട് വടകര).
എന്നാൽ പിന്നീട് തന്ത്രപരമായി സാമൂതിരിയെ പോർച്ചുഗീസുകാർ വരുതിയിലാക്കുകയും സാമൂതിരി പോർച്ചുഗീസുകാരുടെ പക്ഷത്ത് നിന്ന് കുഞ്ഞാലിമരക്കാർക്കെതിരെ നിലകൊള്ളുകയും ചെയ്തു .
തുടർന്ന് സാമൂതിരിയും പോർച്ചുഗീസ്സും പരസ്പര ധാരണയിലൂടെ കുഞ്ഞാലി നാലാമനെ പിടിച്ചു.
പോർച്ചുഗീസ്സുകാർ ഗോവയിലെത്തിച്ചദ്ദേഹത്തെ ക്രുരമായി  കൊന്നു .
കൊച്ചിയിൽ സ്ഥിരതാമസമാക്കിയ കടൽയാത്രക്കാരായ തമിഴ് സംസാരിക്കുന്ന വ്യാപാരികളുടെ ഒരു ശാഖയിൽ നിന്നാണ് മരക്കാർ ഉത്ഭവിക്കുന്നത്.
ഇതും കാണുക ഷാബന്തർ കോയ കാനോജി ആംഗ്രെ അവലംബം ↑ ↑ എ ശ്രീധരമേനോൻ.
കേരളചരിത്ര ശില്പികൾ.
1988 ↑ മാതൃഭൂമി ഇയർബുക്ക് പ്ലസ് 2010, പേജ് നം.641 ↑ ↑ ↑ ↑ Kunjali Marakkar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൃഷ്ണപ്പരുന്ത് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Krishnapparunthu
1979 -ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് കൃഷ്ണപ്പരുന്ത് , ഒ. രാംദാസ് സംവിധാനം ചെയ്ത് ബാബു ജോർജ്ജ് നിർമ്മിച്ചു.
പി. ജയചന്ദ്രൻ , മധു , ശ്രീവിദ്യ , ശ്രീലത എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ഓണക്കൂർ രാധാകൃഷ്ണൻ ഗാനങ്ങളെഴുതി.
താരം വേഷം 1 മധു 2 ശ്രീവിദ്യ 3 അംബിക 4 കെ പി ഉമ്മർ 5 ബഹദൂർ 6 പ്രതാപചന്ദ്രൻ 7 പി ജയചന്ദ്രൻ 8 ഡോ നമ്പൂതിരി 9 ശ്രീലത നമ്പൂതിരി 10 ജഗന്നാഥ വർമ്മ 11 ലക്ഷ്മിശ്രീ 12 തൃശൂർ എൽസി 13 ഗ്രേസി ഗാനങ്ങൾ വരികൾ: ഓണക്കൂർ രാധാകൃഷ്ണൻ ഈണം: ശ്യാം നമ്പർ.
പാട്ട് പാട്ടുകാർ രാഗം 1 മകര മാസത്തിലെ പി.സുശീല 2 അഞ്ജനശിലയിലെ പി. ജയചന്ദ്രൻ ജസീന്ത 3 ജനനന്മയ്ക്കായ് കെ.ജെ. യേശുദാസ് പി ജയചന്ദ്രൻ 4 തൃശ്ശിവപേരൂർ പി. ജയചന്ദ്രൻ , ജസീന്ത അവലംബം പൂറംകണ്ണികൾ കൃഷ്ണപ്പരുന്ത്(1979) ഇന്റർനെറ്റ് മൂവി ഡാറ്റാബേസിൽ
ഹല്ല ടോമസ്ഡോട്ടിർ
ഹല്ല ടോമസ്ഡോട്ടിർ (ജനനം: 1968 ഒക്ടോബർ 11) ഒരു ഐസ്‌ലാൻഡ് സ്വദേശിയായ മുൻ വ്യവസായിയും രാഷ്ട്രീയക്കാരിയുമാണ്.
2024 മുതൽ ഐസ്‌ലാൻഡിന്റെ ഏഴാമത്തെ പ്രസിഡന്റായി ഹല്ല സേവനമനുഷ്ഠിക്കുന്നു.
വിഗ്ഡിസ് ഫിൻബോഗഡോട്ടിറിന് ശേഷം ഐസ്‌ലാൻഡിന്റെ പ്രസിഡന്റാകുന്ന രണ്ടാമത്തെ വനിതയാണ് ഹല്ല.
നേരത്തെ ഒരു പൊതു പ്രഭാഷകയായി അറിയപ്പെട്ടിരുന്നു.
പ്രസിഡന്റ് പദത്തിലെത്തുന്നതിനുമുമ്പ്, അന്താരാഷ്ട്രതലത്തിൽ ലാഭേച്ഛയില്ലാതെ പ്രവർത്തിക്കുന്ന ഗ്രൂപ്പായ ദി ബി ടീമിന്റെ ചീഫ് എക്സിക്യൂട്ടീവ് ആയും അവർ സേവനമനുഷ്ടിച്ചിരുന്നു.
1986-ൽ വെർസ്ലോയിൽ നിന്ന് ബിരുദം നേടിയ ഹല്ല, പിന്നീട് ഒരു അന്താരാഷ്ട്ര വിദ്യാർത്ഥിനിയായി അമേരിക്കൻ ഐക്യനാടുകളിലേയ്ക്ക് താമസം മാറുകയും 1993-ൽ മോണ്ട്ഗോമറിയിലെ ഓബേൺ യൂണിവേഴ്സിറ്റിയിൽ നിന്ന് മാനേജ്മെന്റ്, മാനവ വിഭവശേഷി എന്നിവ ഐഛികമാക്കി ബിസിനസ് അഡ്മിനിസ്ട്രേഷനിൽ ബിരുദം നേടി.
പിന്നീട് 1995-ൽ അരിസോണ സ്റ്റേറ്റ് യൂണിവേഴ്സിറ്റിയിലെ തണ്ടർബേർഡ് സ്കൂൾ ഓഫ് ഗ്ലോബൽ മാനേജ്മെന്റിൽ നിന്ന് ബിസിനസ് അഡ്മിനിസ്ട്രേഷനിൽ മാസ്റ്റർ ബിരുദവും കരസ്ഥമാക്കി.
അവലംബം ↑ ↑ {{ cite web }} :  CS1 maint: unrecognized language ( link ) ↑ {{ cite journal }} :  CS1 maint: date and year ( link ) CS1 maint: unrecognized language ( link )
മൈസൂർ കൊട്ടാരം ഇംഗ്ലീഷ് വിലാസം https://ml.wikipedia.org/wiki/Mysore_Palace മൈസൂർ കൊട്ടാരത്തിന്റെ മുൻഭാഗം കൊട്ടാരത്തിന്റെ പ്രധാന പ്രവേശനകവാടം
കർണാടകത്തിലെ മൈസൂരുവിൽ സ്ഥിതിചെയ്യുന്ന പ്രശസ്തമായ ഒരു കൊട്ടാരമാണ് മൈസൂർ കൊട്ടാരം .
അംബാ വിലാസ് കൊട്ടാരം എന്നും ഇത് പ്രാദേശികമായ് അറിയപ്പെടുന്നു.
മൈസൂരു ഭരിച്ചിരുന്ന വാഡിയാർ രാജവംശത്തിന്റെ ഔദ്യോഗിക വസതിയായിരുന്നു ഈ കൊട്ടാരം.
കൊട്ടാരങ്ങളുടെ നഗരം എന്നാണ് മൈസൂരു അറിയപ്പെടുന്നത്.
മൈസൂരിലെത്തന്നെ ഏറ്റവും പ്രസിദ്ധമായ കൊട്ടാരവും ഇതാണ്.
വാഡിയാർ രാജാക്കന്മാർ 14ആം നൂറ്റാണ്ടിലാണ് ആദ്യമായ് ഒരു കൊട്ടാരം നിർമ്മിക്കുന്നത്.
എന്നാൽ ഇത് പിൽകാലത്ത് പലവട്ടം തകർക്കപ്പെടുകയും പുനഃനിർമ്മിക്കപ്പെടുകയുമുണ്ടായി.
നാം ഇന്നു കാണുന്ന കൊട്ടാരത്തിന്റെ നിർമ്മാണം 1897ലാണ് ആരംഭിക്കുന്നത്.
1912ൽ ഇതിന്റെ പണി പൂർത്തിയായി.
1940കളിൽ ഈ കൊട്ടാരം വീണ്ടും വിസ്തൃതമാക്കുകയുണ്ടായി.
ഇന്ന് ഇന്ത്യയിലെ ഒരു പ്രധാന വിനോദസഞ്ചാരകേന്ദ്രമാണ് മൈസൂർ കൊട്ടാരം.
ഇന്ത്യൻ സഞ്ചാരികളിൽനിന്ന് 100 രൂപ പ്രവേശന തുകയായ് ഈടാക്കുമ്പോൾ വിദേശീയരിൽനിന്ന് 1000 രൂപയാണ് ഈടാക്കുന്നത്.
കൊട്ടാരത്തിനകത്ത് പാദരക്ഷകളും അനുവദിച്ചിട്ടില്ല വാസ്തുവിദ്യ
ഇൻഡോ സാർസനിക് എന്നറിയപ്പെടുന്ന വാസ്തുശൈലിയാണ് മൈസൂർ കൊട്ടാരത്തിന്റെ നിർമ്മാണത്തിൽ അനുവർത്തിച്ചിരിക്കുന്നത്.
ഹിന്ദു, രജപുത്ര, ഗോതിക്, ഇസ്ലാം വാസ്തുവിദ്യകളുടെ സങ്കരരൂപമാണ് ഇൻഡോ സാർസനിക് വാസ്തുവിദ്യ.
മാർബിളിൽ തീർത്ത അർധകുംഭകങ്ങളോടുകൂടിയ മൂന്നുനില മന്ദിരമാണ് ഈ കൊട്ടാരം.
വലിയൊരു ഉദ്യാനത്താൽ കൊട്ടാരം ചുറ്റപ്പെട്ടിരിക്കുന്നു.
ഹെൻറി ഇർവിൻ എന്ന ബ്രിട്ടീഷുകാരനാണ് കൊട്ടാരസമുച്ചയത്തിന്റെ വാസ്തുശില്പി.
കൊട്ടാരത്തിൻ്റെ ചിത്രപ്പണികൾ രവിവർമ്മയാണ് ചെയ്തിരിക്കുന്നത്.
വിശേഷ സംഭവങ്ങൾ
എല്ലാ വർഷവും ശരത്കാലത്ത് നടക്കുന്ന മൈസൂർ ദസറ മഹോത്സവത്തിന്റെ പ്രധാന വേദി മൈസൂർ കൊട്ടാരമാണ്.
ഇവിടുത്തെ കുക്ക് ആയിരുന്ന കാകസുര മാടപ്പ ആണ് മൈസൂർ പാക്ക് എന്ന പലഹാരം ആവിഷ്കരിച്ചത്.
ക്ഷേത്രങ്ങൾ കൊട്ടാര സമുച്ചയത്തിനകത്ത് സ്ഥിതിചെയ്യുന്ന ശ്വേതവരാഹ സ്വാമി ക്ഷേത്രം
മൈസൂർ കൊട്ടാര സമുച്ചയത്തിനകത്ത് ആകെ 12 ഹൈന്ദവ ക്ഷേത്രങ്ങളുണ്ട്.
ഇവയിൽ ഏറ്റവും പഴക്കമേറിയത് 14ആം നൂറ്റാണ്ടിൽ നിർമിച്ചതാണ്.
ഏറ്റവും പുതിയത് 1953ൽ നിർമിച്ചതും.
ചില പ്രധാന ക്ഷേത്രങ്ങൾ: സോമേശ്വര ക്ഷേത്രം (ശിവക്ഷേത്രം) ലക്ഷ്മിനാരയണ ക്ഷേത്രം ശ്വേതവരാഹ സ്വാമി ക്ഷേത്രം ആകർഷണങ്ങൾ
സവിശേഷമായ പല മുറികളും ഈ കൊട്ടാരത്തിലുണ്ട്.
ചിത്രശാല അവലംബം പുറത്തേക്കുള്ള കണ്ണികൾ Mysore Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Portal on Virtual Tour of Mysore Palace Official website of Mysore Palace / Can take online Ticket for visiting Mysorepalace Archived 2011-02-02 at the Wayback Machine Official Portal on Virtual Tour of Mysore Palace Official website for online Ticket booking Archived 2013-07-20 at the Wayback Machine His Highness - Mysore Maharaja - Srikanta Datta Narasimharaja Wadiyar, Scion of the Royal Family - Official Portal Archived 2010-04-13 at the Wayback Machine Official Mysore Tourism Website Archived 2018-05-07 at the Wayback Machine Official Mysore Dasara Website Archived 2021-04-11 at the Wayback Machine Palaces of Mysore Archived 2005-04-15 at the Wayback Machine Virtual Tour of Mysore Palace Archived 2009-11-20 at the Wayback Machine
12°18′14″N 76°39′16″E ﻿ / ﻿ 12.30389°N 76.65444°E ﻿ / 12.30389; 76.65444
ദാദ്രി സംഭവം ഇംഗ്ലീഷ് വിലാസം https://ml.wikipedia.org/wiki/2015_Dadri_mob_lynching
2015 സപ്തംബർ 28 ന് ഉത്തർപ്രദേശിലെ ഗൗതംബുദ്ധ നഗർ ജില്ലയിലെ ദാദ്രിയിൽ പശുവിനെ മോഷ്ടിച്ച് കൊലപ്പെടുത്തിയെന്നാരോപിച്ച്  മദ്ധ്യവയസ്കനായ  മുഹമ്മദ് അഖ്ലക്കിനെ ക്രൂരമായി കൊലപ്പെടുത്തിയ സംഭവമാണ് ദാദ്രി സംഭവം .
ബിസാര ഗ്രാമത്തിൽ നിന്നും പശുവിനെ മോഷ്ടിച്ച് കൊലപ്പെടുത്തിയെന്നാരോപിച്ചായിരുന്നു കൊലപാതകം.
ക്രൂരമായ മർദ്ദനത്തിൽ മുഹമ്മദ് അഖ്ലാക്കിന്റെ മകന് ഗുരുതരമായി പരിക്കേറ്റിരുന്നു.
അഖ്‌ലഖിന്റെ വീട്ടിലുണ്ടായിരുന്നത് ആട്ടിറച്ചിയാണെന്ന് ഫോറൻസിക് റിപ്പോർട്ടിലൂടെ പിന്നീട് തെളിഞ്ഞു.
കുടുംബത്തിന് സഹായം
കൊല്ലപ്പെട്ട അക്ലക്കിന്റെ കുടുംബത്തിന് സംസ്ഥാന സർക്കാർ പത്ത് ലക്ഷം രൂപ അനുവദിച്ചു .
കൊല നടത്തിയ പത്ത് പ്രതികളിൽ ആറ് പേരെ അറസ്റ്റ് ചെയ്തു..
ദേശ വ്യാപക പ്രതിഷേധം
കൊലപാതകത്തിനെതിരെ ദേശ വ്യാപക പ്രതിഷേധമുയർന്നു.